arnastofnun/IGC-2024 huggingface dataset:
S-486/2014

Mál þetta, sem dómtekið var 28. október sl., er höfðað af ríkissaksóknara með ákæru, dagsettri 16. september 2014, á hendur I-kk-þgf Þ-kk-þgf R-kk-þgf, kennitala 000000-0000, Skógarbraut 1107, Reykjanesbæ, fyrir kynferðisbrot, með því að hafa miðvikudaginn 12. mars 2014, og um nokkurt skeið fram til þess dags, á heimili sínu að Skógarbraut 1107, Reykjanesbæ, haft í vörslum sínum á Antec turntölvu eitt myndskeið (afspilunartími 20 mínútur og 43 sekúndur), sem sýnir börn á kynferðislegan og klámfenginn hátt, en tölvan með myndskeiðinu var haldlögð þann sama dag.

Telst þetta varða við 1. mgr. 210. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreint myndskeið og Antec turntölva (munaskrárnúmer 391359), sem lögregla lagði hald á, verði gert upptækt samkvæmt 1. og 2. tölul. 1. mgr. 69. gr. a. almennra hegningarlaga.

Verjandi ákærða krefst vægustu refsingar er lög leyfa og komi til fangelsisrefsingar, þá verði sú refsing skilorðsbundin. Þá krefst verjandi hæfilegrar þóknunar sér til handa auk aksturskostnaðar, sem greiðist úr ríkissjóði.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí árið 1987 og hefur ekki áður gerst sekur um refsivert brot svo kunnugt sé. Hann hefur játað brot sitt hjá lögreglu og fyrir dómi og ber að virða honum það til hagsbóta. Á móti kemur að brot ákærða sem sýnir börn í kynferðislegum athöfnum er alvarlegt. Verður refsing hans ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Myndefni og tölvubúnaður sem lögregla lagði hald á við rannsókn málsins skulu gerð upptæk eins og nánar greinir í dómsorði.

Ákærði greiði þóknun skipaðs verjanda síns, S-kk-ef S-kk-ef héraðsdómslögmanns, 163.150 krónur auk aksturskostnaðar, 17.400 krónur, eins og nánar greinir í dómsorði.

B-kk-nf H-kk-nf héraðsdómari kveður upp dóm þennan.

Dómsorð:

Ákærði, I-kk-nf Þ-kk-nf R-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk skulu vera myndskeið, afspilunartími 20 mínútur og 43 sekúndur og Antec turntölva sem lögregla lagði hald á við rannsókn málsins.

Ákærði greiði þóknun skipaðs verjanda síns, S-kk-ef S-kk-ef héraðsdómslögmanns, 163.150 krónur að meðtöldum virðisaukaskatti, auk aksturskostnaðar, 17.400 krónur.

B-kk-nf H-kk-nf
S-540/2014

Mál þetta, sem var dómtekið 13. þ.m., er höfðað með ákæru lögreglustjórans á höfuðborgarsvæðinu, útgefinni 14. október 2014, á hendur S-kk-þgf M-kk-þgf, kt. 000000-0000, [...], „fyrir fíkniefnabrot í Hafnarfirði með því að hafa miðvikudaginn 9. júlí 2014 haft í vörslum sínum, í sölu og dreifingarskyni, 48.69 g af maríhúana sem hann framvísaði til lögreglu í kjölfar handtöku og lögregla lagði hald á“ og þannig brotið gegn 2. gr. sbr. 5. og 6. gr. laga um ávana- og fíkniefni nr. 65/1974 með áorðnum breytingum og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á framangreindum fíkniefnum.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er brot hans þar réttilega heimfært til refsiákvæða.

Refsing ákærða samkvæmt 1. mgr. 5. gr. laga nr. 65/1974 þykir hæfilega ákveðin fangelsi í 30 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Dæma ber ákærða til að greiða þóknun skipaðs verjanda síns, G-kk-ef S-x-x R-kk-ef héraðsdómslögmanns, sem þykir hæfilega ákveðin 87.850 krónur og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, S-kk-nf M-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 48,69 g af maríhúana.

Ákærði greiði þóknun skipaðs verjanda hans, G-kk-ef S-x-x R-kk-ef héraðsdómslögmanns, 87.850 krónur.

Þ-kk-nf I-kk-nf N-kk-nf
S-554/2014

Mál þetta, sem var dómtekið 20. þ.m., er höfðað með ákæru ríkissaksóknara, útgefinni 20. október 2014, á hendur K-kvk-þgf Ó-kvk-þgf Ó-kvk-þgf, kt. 000000-0000, [...], „fyrir eftirfarandi brot framin sunnudaginn 8. júní 2014:

1. Umferðarlagabrot, með því að hafa ekið bifreiðinni XP-[...] , án þess að hafa gild ökuréttindi og undir áhrifum áfengis ... austur Álfhólsveg í Kópavogi, uns lögregla stöðvaði aksturinn í fyrrnefndri götu.

Telst þetta varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Rangar sakargiftir, með því að hafa er lögregla hafði afskipti af ákærðu í framangreint skipti, skýrt lögreglu rangt frá nafni sínu og kennitölu er ákærða gaf upp nafn og kennitölu H-kvk-ef R-kvk-ef Ó-kvk-ef, kt. 000000-0000, og ritað nafn hennar undir upplýsingablað fyrir handtekna menn og upplýsingablað um ölvunar- og fíkniefnaakstur, og þannig leitast við að koma því til leiðar að H-kvk-nf R-kvk-nf yrði sökuð um refsiverðan verknað.

Telst þetta varða við 148. gr. almennra hegningarlaga nr. 19/1940.“

Þess er krafist að ákærða verði dæmd til refsingar og sviptingar ökuréttar og til greiðslu alls sakarkostnaðar.

Ákærða hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærðu, sem er í samræmi við framlögð sakargögn, að hún hafi gerst sek um þá háttsemi sem saksókn á hendur henni tekur til samkvæmt framansögðu og er réttilega heimfærð til refsiákvæða í ákæru, en áfengismagn í blóðsýni sem tekið var úr ákærðu skömmu eftir að akstri hennar lauk var 1,00 ‰.

Ákærða gekkst 23. október 2008 undir greiðslu sektar og sviptingu ökuréttar í 18 mánuði fyrir ölvunarakstur. Þykir refsing hennar með hliðsjón af 77. gr. almennra hegningarlaga nr. 19/1940 hæfilega ákveðin fangelsi í 30 daga, en rétt þykir að fresta fullnustu hennar og skal hún falla niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga.

Ákærða er svipt ökurétti í 8 mánuði frá birtingu dóms þessa að telja.

Ákærða verður dæmd til að greiða 91.747 krónur í sakarkostnað, þar með talda þóknun skipaðs verjanda síns, S-kvk-ef Ý-kvk-ef J-kvk-ef héraðsdómslögmanns, 70.280 krónur.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærða, K-kvk-nf Ó-kvk-nf Ó-kvk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða er svipt ökurétti í 8 mánuði frá dómsbirtingu að telja.

Ákærða greiði 91.747 krónur í sakarkostnað, þar með talda þóknun skipaðs verjanda síns, S-kvk-ef Ý-kvk-ef J-kvk-ef héraðsdómslögmanns, 70.280 krónur.

Þ-kk-nf I-kk-nf N-kk-nf
S-602/2014

Mál þetta, sem var dómtekið í gær, er höfðað með ákæru ríkissaksóknara, útgefinni 7. nóvember 2014, á hendur S-x-x W-x-x, kt. 000000-0000, [...]

Í ákæru er ákærðu gefin að sök „sérstaklega hættuleg líkamsárás, með því að hafa, aðfaranótt sunnudagsins 5. ágúst 2012, á skemmtistaðnum Manhattan, Hafnargötu 30, Reykjanesbæ, slegið A með glerflösku í andlitið, með þeim afleiðingum að A hlaut 2,5 sm skurð fyrir ofan hægri augabrún sem var saumaður með 2 sporum.

Telst þetta varða við 2. mgr. 218. gr. almennra hegningarlaga nr. 19/1940.“

Þess er krafist að ákærða verði dæmd til refsingar og til greiðslu alls sakarkostnaðar.

Ákærða hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig um lagaatrið og ákvörðun viðurlaga.

Sannað er með skýlausri játningu ákærðu, sem er í samræmi við framlögð sakargögn, að hún hafi gerst sek um þá háttsemi sem henni er gefin að sök í ákæru og þar er réttilega heimfærð til refsiákvæðis.

Ákærða, sem var tæplega 19 ára þegar hún framdi brot sitt, hefur ekki áður sætt refsingu. Hún er nú sakfelld fyrir líkamsárás sem telst sérstaklega hættuleg í ljósi þeirrar aðferðar sem hún beitti. Á móti kemur að áverkinn sem af árásinni hlaust verður að teljast minniháttar. Þá hefur ákærða allt frá upphafi játað brot sitt hreinskilningslega. Við ákvörðun refsingar verður auk framangreinda tekið tillit til þess mikla dráttar sem varð á rannsókn og saksókn í málinu, sbr. 3. mgr. 18. gr. og 2. mgr. 53. gr. laga nr. 88/2008, sbr. og 1. mgr. 70. stjórnarskrárinnar. Með vísan til þessa og atvika að öðru leyti og að teknu tilliti til dómaframkvæmdar þykir refsing ákærðu hæfilega ákveðin fangelsi í þrjá mánuði. Rétt er að fullnustu refsingarinnar sé frestað skilorðsbundið eins og í dómsorði greinir.

Sakarkostnaður samkvæmt framlögðu yfirliti sækjanda nemur 25.200 krónum og verður ákærðu gert að greiða hann ásamt þóknun skipaðs verjanda síns, S-kk-ef K-kk-ef K-kk-ef héraðsdómslögmanns, 87.850 krónur, og hefur þá verið tekið tillit til virðisaukaskatts.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærða, S-x-x W-x-x, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði 113.050 krónur í sakarkostnað, þar með talda þóknun skipaðs verjanda síns, S-kk-ef K-kk-ef K-kk-ef héraðsdómslögmanns, 87.850 krónur.

Þ-kk-nf I-kk-nf N-kk-nf
S-63/2014

Mál þetta, sem var dómtekið var í dag, er höfðað með ákæru lögreglustjórans á höfuðborgarsvæðinu, útgefinni 21. janúar 2014, gegn S-kk-þgf B-kk-þgf I-kk-þgf Ó-kk-þgf, kt. 000000-0000, Hlíðarvegi 42, Kópavogi, en aðsetur að Skjólbraut 1, Kópavogi, fyrir þjófnað, með því að hafa laugardaginn 17. ágúst 2013, í verslun Vínbúðarinnar, Krossmóa 4, Reykjanesbæ, stolið seðlaveski sem í voru þrjú debetkort, ökuskírteini og 3500 krónur sem voru í eigu A.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og ákærði höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem ákæra á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærði er fæddur árið 1977. Samkvæmt sakavottorði ákærða hefur honum fjórum sinnum verið gerð refsing frá árinu 2006. Þann 6. desember 2006 var ákærði dæmdur í þriggja mánaða fangelsi skilorðsbundið í tvö ár, fyrir brot gegn 244. gr. og 248. gr. almennra hegningarlaga. Refsing ákærða þykir að framangreindu virtu hæfilega ákveðin fangelsi í 30 daga sem verður bundin skilorði eins og í dómsorði greinir.

Engan sakarkostnað hlaust af máli þessu.

B-kk-nf H-kk-nf, héraðsdómari dæmir mál þetta.

D ó m s o r ð :

Ákærði, S-kk-nf B-kk-nf I-kk-nf Ó-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

B-kk-nf H-kk-nf
S-66/2014

Mál þetta, sem dómtekið var 14. mars 2014, er höfðað með ákæru lögreglustjórans á höfuðborgarsvæðinu, útgefinni 21. janúar 2014, á hendur T-x-x D-x-x M-x-x, kt. 000000-0000, Hvammabraut 8, Hafnarfirði, fyrir líkamsárás og eignarspjöll í Reykjavík, með því að hafa laugardaginn 3. ágúst 2013 á gatnamótum Reykjanesbrautar, Sæbrautar og Bústaðavegar, brotið hliðarrúðu ökumannsmegin í bifreiðinni [...] og veist að ökumanni hennar, A, og slegið í andlitið með þeim afleiðingum að A hlaut bólgu á vinstra auga, vinstra kinnbein, skrámur á vinstri kinn og efri vör. (Mál 007-2013-40177).

Telst þetta varða við 1. mgr. 217. gr. og 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi, höfðu tjáð sig stuttlega um lagaatriði og ákvörðun viðurlaga.

Fram kom í athugasemdum verjanda að hann krefðist vægustu refsingar enda hefði ákærði meira ýtt í brotaþola heldur en gefið honum högg og hafi afleiðingar þessa verið mjög litlar.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem ákæra á hendur honum tekur til samkvæmt framansögðu og verður honum gerð refsing fyrir brot sitt sem er réttilega heimfært í ákæru.

Ákærði er fæddur árið 1975. Samkvæmt sakavottorði ákærða hefur honum fimm sinnum verið gerð refsing frá árinu 2011. Þann 18. nóvember 2011 var ákærði dæmdur til greiðslu sektar fyrir brot gegn 217. gr. almennra hegningarlaga. Um ítrekað brot er að ræða. Með vísan til framangreinds þykir refsing ákærða nú hæfilega ákveðin fangelsi í 30 daga sem verður bundin skilorði eins og í dómsorði segir.

Með vísan til 218. gr. laga nr. 88/2008 verður ákærði dæmdur til að greiða allan sakarkostnað, sem er samkvæmt yfirliti, 8.000 krónur.

Þá skal ákærði greiða þóknun skipaðs verjanda síns, B-kk-ef J-kk-ef hrl., sem þykir hæfilega ákveðin 50.200 krónur að meðtöldum virðisaukaskatti.

B-kk-nf H-kk-nf, héraðsdómari dæmir mál þetta.

D ó m s o r ð :

Ákærði, T-x-x D-x-x M-x-x sæti fangelsi í 30 daga, en fresta skal fullnustu refsingarinnar og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 8.000 krónur í sakarkostnað og 50.200 króna þóknun til skipaðs verjanda ákærða, B-kk-ef J-kk-ef hæstaréttarlögmanns, að meðtöldum virðisaukaskatti.

B-kk-nf H-kk-nf
S-868/2013

Mál þetta, sem var dómtekið 29. f.m., er höfðað með ákæru lögreglustjórans á höfuðborgarsvæðinu, útgefinni 24. september 2013, á hendur T-kk-þgf E-kk-þgf, kt. 000000-0000, [...].

Ákærða er gefið að sök brot gegn 1. sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni með því að hafa þriðjudaginn 14. maí 2013, í bílskúr að Fögrukinn 11 í Hafnarfirði, haft „í vörslum sínum 204 … kannabisplöntur, en ákærði hafði um nokkurt skeið fram til þessa dags ræktað [plönturnar], sem fundust við leit lögreglu í húsnæðinu“.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á framangreindum kannabisplöntum.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærða var með dómi 16. júlí 2013 gert að sæta fangelsi í 60 daga, skilorðsbundið til tveggja ára, fyrir brot gegn lögum um ávana- og fíkniefni. Verður refsing ákærða fyrir það brot hans sem sá dómur tók til og brotið sem um ræðir í þessu máli ákveðin í einu lagi, sbr. 60. gr. og 78. gr. almennra hegningarlaga nr. 19/1940.

Refsing ákærða samkvæmt 1. mgr. 5. gr. laga nr. 65/1974 þykir að framangreindu virtu hæfilega ákveðin fangelsi í 6 mánuði. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, T-kk-nf E-kk-nf, sæti fangelsi í 6 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 204 kannabisplöntum.

Ákærði greiði 129.313 krónur í sakarkostnað.

Þ-kk-nf I-kk-nf N-kk-nf
S-982/2013

Mál þetta, sem var dómtekið 19. desember 2013, er höfðað með ákæru lögreglustjórans á höfuðborgarsvæðinu, útgefinni 19. nóvember 2013, gegn R-x-x S-x-x, kt. 000000-0000, Kirkjuvegi 52, Reykjanesbæ, fyrir eftirtalin þjófnaðarbrot framin á höfuðborgarsvæðinu á árinu 2013, með því að hafa:

1. Föstudaginn 23. ágúst 2013, í B, [...] í Kópavogi, stolið brjóstapumpu af gerðinni Medela mini electric, að verðmæti kr. 23.980.

2. Fimmtudaginn 3. október 2013, í verslun C, [...], Reykjavík, stolið sex pökkum af kjúklingabringum, samtals að verðmæti kr. 13.094.

Telst þetta varða við varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Í málinu gerir A, kt. 000000-0000, f.h. B hf., kt. 000000-0000 þá kröfu að ákærða verði gert að greiða skaðabætur að fjárhæð kr. 23.980,- auk vaxta skv. 8. gr. vaxtalaga nr. 38, 2001 frá tjónsdegi, en síðan dráttarvexti skv. 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi höfðu tjáð sig stuttlega um lagaatriði og ákvörðun viðurlaga. Ákærði samþykkti bótakröfuna.

Fram kom hjá verjanda ákærða að hann væri nýbúinn að eignast barn og væri hættur brotastarfsemi.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem ákæra á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærði er fæddur árið 1987. Samkvæmt sakavottorði ákærða hefur honum tólf sinnum verið gerð refsing frá árinu 2007 og þar af fimm sinnum fyrir þjófnað. Refsing ákærða þykir að framangreindu virtu hæfilega ákveðin fangelsi í 5 mánuði.

Ákærði verður dæmdur til að greiða allan sakarkostnað málsins samkvæmt ákvörðun dómsins, sem er þóknun skipaðs verjanda, sem ákveðin er að meðtöldum virðisaukaskatti, eins og nánar greinir í dómsorði.

Ákærði samþykkti bótakröfuna og verður hann dæmdur til að greiða Lyfju hf., 23.980 krónur auk vaxta eins og segir í dómsorði. Bótakrafan var fyrst birt ákærða með fyrirkalli þann 5. desember 2013.

B-kk-nf H-kk-nf, héraðsdómari dæmir mál þetta.

D ó m s o r ð :

Ákærði, R-x-x S-x-x, sæti fangelsi í 5 mánuði.

Ákærða greiði þóknun til skipaðs verjanda síns, U-kk-ef S-kk-ef B-kk-ef héraðsdómslögmanns, 50.200 krónur.

Ákærði greiði B hf., kt. 000000-0000, 23.980 krónur auk vaxta skv. 8. gr. vaxtalaga nr. 38/2001 frá tjónsdegi, en síðan dráttarvaxta skv. 1. mgr. 6. gr., sbr. 9. gr., sömu laga frá 5. janúar 2014 til greiðsludags.

B-kk-nf H-kk-nf
S-1167/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 19. nóvember 2013, á hendur S-kvk-þgf C-x-x, kt. 000000-0000, Grundarstíg 5a, Reykjavík,

„fyrir eftirgreind auðgunarbrot í Reykjavík á árinu 2013:

1. Þjófnað, með því að hafa laugardaginn 26. janúar stolið rauðu vesti, að söluandvirði 45.000 kr., úr versluninni Aftur, Laugavegi 39, með því að stinga því í handtösku sína og ganga úr versluninni án þess að greiða fyrir.

Mál 007-2013-4577

2. Þjófnað, með því að hafa þriðjudaginn 2. apríl í stolið 11 DVD diskum, að samtals söluandvirði 23.930 kr., úr verslun Elko í Skeifunni.

Mál 007-2013-19034

3. Fjársvik, með því að hafa á sama stað og tíma og greinir í 2. lið blekkt starfsmenn verslunarinnar með því að taka tölvuleik í versluninni og sagt starfsmönnum að hún hefði áður greitt fyrir hann þannig að hún fékk inneignarnótu að andvirði 8.995 kr.

Mál 007-2013-19034

Teljast brot í 1. og 2. lið varða við 1. mgr. 244. gr. og brot í 3. lið við 248. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið brot þau sem henni eru gefin að sök í ákærunum og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin sem eru réttilega færð til refsiákvæða í ákærunni.

Ákærða var dæmd í skilorðsbundið fangelsi 2007 fyrir þjófnað og sama ár var hún sakfelld fyrir sams konar brot og tollalagabrot en ekki gerð refsing. Hún var dæmd í 3 mánaða fangelsi, skilorðsbundið til 2 ára, 6. júlí 2009 fyrir þjófnað og fjársvik. Refsing ákærðu, með hliðsjón af 77. gr. almennra hegningarlaga, er hæfilega ákveðin 2 mánaða fangelsi. Brot ákærðu er ekki stórt og með því að hún stóðst fyrri skilorðsdóma verður refsing hennar nú skilorðsbundin eins og í dómsorði segir.

Ákærða greiði málsvarnarþóknun skipaðs verjanda síns að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, S-x-x C-x-x, sæti fangelsi í 2 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Ákærða greiði málsvarnarþóknun skipaðs verjanda síns, K-kvk-ef T-kvk-ef hdl., 50.200 krónur.

A-kk-nf Í-kk-nf